

Даланзадгад сумын  Дундсайханы 4-р багийн ИНХ –н                                                                                        2016 оны 2-р улиралд хийсэн ажлын тайлан
2016-06-09                                                                                                   Даланзадгад 

	ИНХ-нь хууль тогтоомжийн хэрэгжилт,төрийн ба нийгмийн бүх үйл ажиллагааны чанар хүртээмж, хүнд суртал,чирэгдэл гаргахгүй  байдалд эвлэршгүй хандаж аливаа үйл ажиллагааг ил тод нээлттэй шударга байж ажил үйлчилгээ явуулах чиг үүргийг баримжимтлан ажиллаж ирсэн.
	2-р улиралд тэргүүлэгчдийн хурлыг  3 удаа хуралдуулж  ИНХ-н ажлын төлөвлөгөөний биелэлтийн талаар цаг тухай бүрд нь дүгнэлт хийж биелэлтийг ханган ажиллаж ирсэн.
	Тэргүүлэгчдийн хуралдаанаар орон нутагтаа олон жил тогтвор суурьшилтай үр бүтээлтэй ажилласан ахмад настан Б.Бямбаа, Д.Батсуурь нарын материалыг бүрдүүлж аймгийн Ахмадын Чөлөөт Холбоонд хүргүүлсэн.                                                                                                                    
	Өнө-Орших эмнэлгэтэй хамтарч иргэдийг 5-р сарын 2,3 нд хавдарын үзлэгт  56 иргэнийг хамруулсан. 
	Тэргүүлэгчдийн бүтээлч ажлын санаачлагаар : Дундсайханы багийн хуучин төвийн барилгыг ахмадын үйлчилгээний төв нээн ахмадын чөлөөт цагийг зөв өнгөрөөр дасгал хөдөлгөөн хийхээр  чийрэгжүүлэлт, даам ,шатар, даалуу, хөзөр тоглох өрөө, иргэдийн нийтийн бүжигийг долоо хоногт 3 удаа хийх, монгол ардын дуу, морин хуурын дугуйланг Монгол улсын гавьяат багш Батжаргал, уртын дуучин Бямбаа нараар багшлуулан ажиллуулж байна.
	Багийн гадаах ОО –г иргэдийн оролцоотойгоор хийж ажиллуулж байна.


Тайланг бичсэн             /  Ц.Цэцгээ/

Зураг. Тэргүүлэгчдийн бүтээлч ажлын санаачлагаар тохижуулсан ахмадын үйлчилгээний төв












Далангийн 3 дугаар багийн Иргэдийн
Нийтийн хурлын 2016 оны хагас жилийн
ажлын тайлан

Тус багийн хурал нь 2016 онд аймаг,сум,багийн Засаг даргын мөрийн хөтөлбөр,  Монгол улсын Засаг захиргаа, нутаг дэвсгэрийн нэгж, түүний удирдлагын тухай хуульд заасан бүрэн эрхээ хэрэгжүүлэх зорилгоор Даланзадгад сумын ИТХ-ын тэргүүлэгчдийн 2016.01.29 ний өдрийн хурлаар батлуулсан 18 заалт бүхий төлөвлөгөөтэй ажиллаж байна..
2016 оны эхний хагас жилд Иргэдийн нийтийн ээлжит хуралдааныг 2016.03.26 ний өдөр 57,5 хувийн ирцтэй зохион байгуулж 4 үндсэн асуудал хэлэлцэж, Эрүүл мэндийн газар,Тогтвортой амьжиргаа-3 төсөл, 1072 хувьцааны талаар нэмэлт мэдээллийг  иргэдэд сурталчлан таниуллаа. 
2016 онд худалдааны байгууллагын 95, Барилгын салбарын 90 жилийн түүхт ойнууд тохиож байгаа тул  төрийн болон салбарын шагналд багийнхаа 12 иргэний тодорхойлолтыг дэмжиж сум болон аймгийн ИТХ-д уламжлан хүргүүлсэн болно.
	Иргэдийн нийтийн хурлын тэргүүлэгчдийн хурлыг 2016 оны 03 сарын 16, 05 сарын 19, 06 сарын 08 ний өдрүүдэд хуралдуулж, хуралдааны тов зарлах, шагналд тодорхойлогдсоныг дэмжсэн 6 тогтоол гаргажээ. 
	Багийн иргэдийн хөдөлмөр эрхлэлтийг дэмжиж 40 өөс дээш насны 2 хүнийг  Хүүхэд харах үйлчилгээний хөтөлбөрт, байгаль орчноо хамгаалах, өрхийн орлогоо нэмэгдүүлэх чиглэлийн төсөлд 5 иргэнийг хамруулан бүх  нийтийн цэвэрлэгээнд 28  иргэнийг оролцуулсан байна.
	Багийн ахмадын зөвлөлтэй хамтран аймгийн Эрүүл мэндийн газрын мэргэжилтэн, эмч нарын үзлэгт багийн 35 иргэнийг хамруулан  эрүүл мэндийн чиглэлээр сургалт мэдээлэл өгч, ахмадуудыг витаминжуулах ажлыг зохион байгууллаа.
Аймгийн Биеийн тамир спортын газраас зохион байгуулж байгаа Хөдөлгөөн эрүүл байхын үндэс бүх нийтийн өглөөний дасгалд багийн 8 иргэн идэвхтэй оролцож, 8 багийн хооронд явуулсан  “Монголын уламжлалт ёс заншил” тэмцээнд багийн иргэд идэвхтэй оролцсон.
“Хаврын баяр-2” нийтийн бүжгийн улсын аваргын тэмцээнд багийн 4 иргэн амжилттай оролцоод ирсэний гадна бүжгийн спортын гоо сайхан, стандартыг зөв эзэмшиж сурах зэргээр багийн төвд бүжгийн сургалтыг явуулж эхлээд байна.
Багийн нутаг дэвсгэрт байрлах 6,7,8,12 дугаар сууцны дэргэд сууц өмчлөгчдийн холбоог байгуулан даргаар нь Г.Гансүх  сонгогдон  ажиллаж байна. Цаашид бусад сууцанд СӨХ байгуулах талаар санаачлагатай ажиллах болно.


                              ТАЙЛАН БИЧСЭН                           Г.ЦЭЦЭГДЭЛГЭР

Даланзадгад сумын Их-Уулын 6-р багийн ИНХ-ын дарга Ж.Даваахүүгийн эхний хагас жилээр хийсэн ажлын тайлан 
2016.06.12                                                                           Даланзадгад хот
2016 оны үйл ажилллагааны төлөвлөгөөг сумын ИТХ-ын Тэргүүлэгчидийн хурлаар батлуулан мөрдлөг болгон ажиллаж оны эхний хагас жилд дараах ажлыг хийж гүйцэтгэлээ. 
· Багийн засаг даргын 2016 оны үйл ажиллагааны төлөвлөгөөг ИНХ-ын Тэргүүлэгчдийн хуралдаанаар сонсож, хэлэлцээд сумын засаг даргатай үрдүнгийн гэрээ байгуулах боломжтой гэсэн дүгнэлтийг гаргалаа. 
· Амьжиргааны баталгаажих доод түвшин буюу зорилтот бүлгийн айл өрхүүдийн талаар хийх ажил үйлчилгээ, арга хэмжээний талаар тусгай төлөвлөгөө гарган баталсан. 
· Даланзадгад сумын гэр нийт нутаг дэвсгэрт байгаа айл өрхийг стандартын дагуу хаягжуулах тухай сургалтанд багийн иргэдтэйгээ хамтран оролцож, зураг маршрат гарган гудамж талбайн нэршилийг тогтоолоо. 
· Монголын уламжлалт Цагаан сарын золгуутыг багийн ахмадуудын дунд зохион  байгуулж, 70-аас дээш насны буурлуудад хүндэтгэл үзүүллээ. 
· Багийн ИНХ-ын хуралдааныг 2016 оны 03 сарын 27 өдөр багийн төвд зохион байгуулж, дараах асуудлуудыг хэлэлцэж баталлаа. Үүнд:
· Сумын засаг даргын тайланг сонсож, цаашид хийгдэх ажлын төлөвлөгөөг сонсож хэлэлцсэн. 
· Мөн багийн засаг даргын тайлан, үйл ажиллагааны төлөвлөгөө, 2-р улирлын төлөвлөгөө зэргийг хэлэлцэн баталлаа. 
· ОНХСангийн хөрөнгө оруулалтаар хийгдэх ажлын санал, өнгөрсөн онд хийгдэх байсан ч хөрөнгө санхүүгийн байдлаас шалтгаалан хийгдээгүй ажлын жагсаалтыг хэлэлцэн шийдвэрлэв. 
· Төрийн дээд шагнал одон медальд багийн иргэн Г.Сумъяасүрэн, Ч.Бямбаа, М.Доржсүрэн нарыг тодорхойлон сумын ИТХ-д уламжилсан байна. 
· “Эх үрсийн баяр”-аар багийн багийн зорилтот бүлгийн нийт 100 хүүхдэд гарын бэлэг гардуулан хүүхэд багачуудаа баярлуусан.


ТАЙЛАН ГАРГАСАН:                                         Ж.ДАВААХҮҮ

